Berlingske Tidende, 1836-03-26
Uagtet nu Forsamlingen erkjender, at der vanskeligen kan paalægges nogen Skat, som ei vil indvirke forstyrrende paa det statsborgerlige Liv, saa er den dog tilbøielig til at antage, at Skatters Paalæg, saafremt en uundgaaelig Nødvendighed bod det, dog vil være at foretrække for Laan. Forsamlingen maa nemlig ansee Laan, for et saare misligt Hjelpemiddel, naar det optages i den Hensigt, dermed at dække de løbende, Udgifter og de stipulerede Afdrag paa Gjelden. Dersom Finantserne midt under Freden, og under iøvrigt ikke ganske uheldige Omstændigheder, ei kan bestride sine Udgifter eller gjøre Afdrag paa Statsgielden, uden ved nye Laans Optagelse, da maa man mistvivle om, at en saadan Fremgangsmaade vilde kunne føre til noget heldigt Resultat. Den Lethed, med hvilken næsten alle Lande have været istand til at optage nye Laan paa tilsyneladende billige Vilkaar, har fremkaldt stor Tilbøielighed til at benytte dette Middel, men Følgerne af det fortsatte Laanesystem have kun været sørgelige. Jdet man har troet paa denne Maade at skaane Statsborgerne, eller, som man har udtrykt sig, den nærværende Generation, for alt for trykkende Byrder, ved ikkun at paalægge en Skat, der var tilstrækkelig til at afholde Renterne og undertiden et ring aarligt Kapitalafdrag, er man geraadet i farlige Vildfarelser i Bedømmelsen af Landets Kræfter og Finantsernes Resourcer. Det er unægteligt, at man, i Tillid til Laan, næsten allevegne er bleven forledet til at gjøre flere og større Udgifter, end de, der vare absolut nødvendige, og at det endelige Resultat af det fortsatte Laanesystem har været, at der er paabyrdet næsten alle Landets Undersaatter saa svære Skatter, for ikkun at tilveiebringe Renterne af de stiftede Laan, at man, langt fra at frembringe Lettelser i Afgifterne, netop har fremkaldt det Modsatte. Endskjøndt nu Stændernes Forsamling ei er i Besiddelse af saadan Kundskab med Hensyn til Rigets Finantsbestyrelse, at den tør have nogen Formening om, hvorvidt de ovenfor udtalte Sætninger ere anvendelige paa Danmark, saa har den dog anseet det for sin Pligt at henvende Deres Majestæts Opmærksomhed herpaa, og at udtale den Overbeviisning, at det i de fleste Tilfælde, hvor Ballancen mellem Udgifter og Jndtægter ei kan tilveiebringes ene ved Besparelser, vil være rigtigere at paalægge en ny Skat endat optage yderligere Laan, Det er i Overbeviisningen om Rigtigheden, heraf, at Stændernes Forsamling vover at udbede sig den Naade af Deres Majestæt, at saafremt et nyt Laan i Tiden skulde blive anseer for uundgaaeligt nødvendigt, det da maatte behage Deres Majestæt, forinden saadant optages, at forelægge Stænderne til Betænkning og Overveielse, om de ikke maatte foretrække at give Anslag paa en ny Skat. Dog Forsamlingen nærer det Haab, at Besparelser maae kunne udføres i den Grad, at intet nyt Skattepaalæg eller Laan vil blive nødvendigt, ikkun befrygter den, at Besparelserne ei i den Grad strax kunne finde Sted, at det ei skulde være nødvendigt ved midlertidige Resoureer at dække den aarlige Under ballance. Jsær maa det befrygtes, at Under ballance ei uden saadanne Resoureer vil kunne dækkes, saalænge Finantserne aarligen har til Sedlernes Jnddragelse at afgive til Banken de 820,000 Rbd., som nu udredes. Med Hensyn til disse 820,000 Rbd. kunne Stænderne iøvrigt ei undlade ved denne Leilighed at fremsætte det Ønske, at denne Summa, naar først Forpligtelsen til Banken er ophørt, udelukkende maa vorde anvendt til Afbetaling paa Statsgjelden, i Lighed med hvad Deres Majestæt ved Fundationen for Rigsbanken havde anordnet. Som midlertidige Hjælpemidler tillader Forsamlingen sig at henvende Deres Majestæts Opmærksomhed paa de tidligere berørte kongelige Activer, af hvilke vel en Deel bestaaer i Jordegodser, som Statskassen har maattet overtage. Man troer ikke, at det er hensigtsmæssigt, at disse vedblive at være Statseiendom, ligesom det heller ikke antages, at de afgive et til deres Kapitalværd passende Overskud; thi al Jndustri, og vistnok ogsaa Landboindustrien, egner sig ulige bedre til at være Gjenstand for den Privates Beskjæftigelse end for en Regjerings Opmærksomhed.